Document ID: 32003R2319

Padomes Regula (EK) Nr. 2319/2003
(2003. gada 17. decembris),
ar ko groza Regulu (EEK) Nr. 2075/92 par jēltabakas tirgus kopīgo organizāciju
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 37. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
ņemot vērā Eiropas Ekonomikas un sociālo lietu komitejas atzinumu [2],
ņemot vērā Reģionu komitejas atzinumu,
tā kā:
(1) Saskaņā ar Regulas (EEK) Nr. 2075/92 [3] 13. panta 1. punktu Kopienas tabakas fonds ir jāfinansē, ieturot attiecīgi 2 % un 3 % no piemaksām par 2002. un 2003. gada ražu.
(2) Pašlaik tiek gatavota jēltabakas tirgus kopīgās organizācijas reforma, kas attiecas arī uz Kopienas tabakas fondu. Jaunie noteikumi nestāsies spēkā līdz 2005. gadam. Tāpēc 2004. gadam ir jānosaka ieturamais procentu apjoms, bet pārejas posmā tas ir jāsaglabā 2003. gada līmenī.
(3) Saskaņā ar secinājumiem ziņojumā par Kopienas tabakas fonda izmantošanu, ko Komisija iesniegusi Padomei, ievērojot Regulas (EEK) Nr. 2075/92 13. panta 1. punktu, pietiks ar 3 % ieturējumu, lai segtu fonda paredzamos izdevumus.
(4) Tādēļ ir jāgroza Regula (EEK) Nr. 2075/92,
IR PIEŅĒMUSI ŠO REGULU.
1. pants
Ar šo Regulas (EEK) Nr. 2075/92 13. panta 1. punktu aizstāj ar šādu:
"1. Kopienas tabakas fondu (turpmāk - "fonds") izveido, finansējot to ar ieturējumu
- 2 % apjomā no piemaksas par 2002. gada ražu, un
- 3 % apjomā no piemaksas par 2003. un 2004. gada ražu."
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 17. decembrī

Labels: 17
6